12.1.2022 г.
BG
Официален вестник на Европейския съюз
C 15/55 Сряда, 19 май 2021 r.
трансформират уменията на служителите в секторите, които са изправени пред риск от изчезване в резултат на екологичния преход; подчертава стойността на утвърдения европейски експертен опит в областта на интеграцията на енергийната система и призовава държавите членки да оценят този експертен опит и да спомогнат за прехвърлянето му от сектора на енергията от изкопаеми горива към неутрална по отношение на климата интегрирана енергийна система; 48. подчертава следните революционни иновации и технологии в процесите, които трябва да бъдат допълнително засилени в перспективата на кръговата икономика и ефективна стратегия за секторна интеграция: a) високоефективно и възобновяемо производство на стомана на основата на водород, съчетаващо рециклирането на стомана и производството на дълготрайни железни калъпи, б) централно отопление чрез подземен пренос на излишна топлинна енергия, в) интелигентно зареждане и преминаване към други видове транспорт в транспортния сектор, г) устойчива замяна на нефтохимическите и агрохимическите продукти и свързаните с тях процеси, д) производство и рециклиране на акумулаторни батерии от ново поколение, както и е) технологии за потапяне в течност за центровете за данни, което значително намалява енергийните нужди и излишната топлина; 49. приветства инициативите, предприети във връзка със стратегическите вериги за създаване на стойност; призовава за признаване на технологиите за възобновяема енергия като стратегическа верига за създаване на стойност и за създаване на съюз за подкрепа на усилията за разрастване на тези технологии, както и на инициатива за подобряване на процеса и енергийната ефективност; призовава Комисията да гарантира прозрачно управление на всички съюзи, с участието на МСП, гражданското общество, неправителствените организации и независимите експерти, като същевременно гарантира географското многообразие; o o 50.
o
възлага на своя председател да предаде настоящата резолюция на Съвета и на Комисията.